cyanic-selkie/wikianc huggingface dataset:
Verónica Sánchez
Traxectoria
Mentres continuaba a rodaxe da serie, Verónica avanzaba na súa carreira cinematográfica. Protagonizou xunto ex compañeiro de piso Félix Gómez unha comedia titulada O ano da carracha. A este papel seguiulle Sara, unha estudante de universidade virxe que se integraba nun un grupo de rock chamado As Siux e que tocaba nunha coñecida discoteca o 23-F de 1981. A película chamábase El Calentito e reincidía no seu perfil de nena-adulta que perdía a súa inocencia, incorporábase ó mundo real, tomaba as súas propias decisións, impondo un criterio propio.
Ibrahim al-Jaafari
Traxectoria
Foi nomeado primeiro ministro de Iraq tralas eleccións de xaneiro de 2005. É xiíta e previamente fora un dos dous vicepresidentes de Iraq no goberno interino de 2004, é o dirixente do Partido Islámico Dawa.
Batalla de Dunquerque
Operación Dynamo
A operación de evacuación comeza propiamente o día 27. Ese mesmo día as divisións Panzer xermanas recibiron orde de avanzar, mais as defensas melloradas dos aliados detiveron a ofensiva inicial. Durante os seguintes días os aliados foron perdendo terreo, quedando para o día 31 de maio comprimidos en cinco quilómetros de costa, entre De Panne, Bray-Dunes e Dunkerque.
Durante os nove días que durou a operación, do 27 de maio o 4 de xuño, rescatáronse 338 226 homes, a maior parte británicos, pero tamén 139,997 franceses e belgas, xunto cun número menor de holandeses e poloneses, se ben os aliados tiveron que deixar no campo grandes cantidades de material bélico, incluíndo: 2.000 canóns, 100 Mathilda Mk-I, 60 000 camións, 76 000 toneladas de munición e 600 000 t de combustible. A continuación detállanse os rescates en orde cronolóxica: miniatura|200px|dereita|Mariñeiros británicos axudando a un soldado aliado mentres a bomba tirada por un Stuka explota a poucos metros.
Yukio Hatoyama
Foi electo nas Eleccións xerais do 30 de agosto do 2009 tras derrotar o Partido Liberal Demócratico. O seu triunfo significou o termo de cincuenta anos de gobernos conservadores e a instalación por vez primeira na historia dun goberno progresista no país.
Alexandre de Hesse-Darmstadt
Alexandre de Hesse-Darmstadt, nado en Darmstadt o 15 de xullo de 1823 e finado na mesma cidade o 15 de decembro de 1888, foi un nobre alemán, terceiro dos catro fillos de Luís II de Hesse e do Rin, e de Guillermina de Baden.
Traxectoria
O príncipe Alexandre mantivo a tradición marcial da súa familia e serviu no Exército Ruso, onde foi un distinguido soldado cunha brillante carreira por diante. Mandaba un rexemento de lanceiros e foi premiado coa Cruz de San Xurxo. O feito de que súa irmá María fose a zarevna (princesa herdeira) de Rusia (esposa do futuro tsar Alexandre II de Rusia) non era unha desvantaxe para os seus propósitos.
Volveron a Hesse, onde o irmán máis vello do noivo, o Gran Duque Luís III de Hesse-Darmstadt estaba desgustado polo inferior status dinástico da muller de seu irmán. Nomeouse a Xulia condesa de Battenberg (nome dunha pequena cidade no norte de Hesse onde eles viviron apartados nun primeiro momento), pero os seus fillos ficaron definitivamente excluídos da liña de sucesión. Por fin a condesa foi elevada ao rango de princesa, e a parella puido así volver a Darmstadt.
Hamamatsu
División administrativa
O concello de Hamamatsu divídese en 7 barrios (ku 区):
Oliveira (homónimos)
Unha oliveira é unha árbore do xénero Olea. Como topónimo pode referirse a:
Maurizio Micheli
Micheli formouse na escola do Piccolo Teatro de Milán e posteriormente graduouse na D.A.M.S. da Universidade de Boloña con Luigi Squarzina.
Ramón Segade Campoamor
Traxectoria
Estudou Dereito. Relacionado con Manuel Murguía, Rosalía de Castro e Emilia Pardo Bazán, era de ideoloxía conservadora e rexionalista. A Manuel Murguía escribiulle animando a que Rosalía de Castro escribira en galego "Segade, nunha das cartas, pídelle a Murguía que anime a Rosalía a escribir unha novela en galego, xa que consideraba que sería un éxito". Colaborou en El Museo Universal, El Diario, Galicia. Revista Universal de este Reino, La Ilustración Gallega y Asturiana, Ilustración Católica, Revista Galaica e El Libredón.
Vitamina D
Mortalidade
En conxunto, o exceso ou deficiencia no sistema do calciferol parecen causar un funcionamento anormal do oganismo e un envellecemento prematuro. Os datos suxiren que se produce unha curva de risco con forma de U na gráfica dos niveis séricos de 25OHD comparados coa mortalidade por calquera causa; o aumento do risco con niveis altos aparece nun limiar máis baixo na poboación negra.
Toxicidade (hipervitaminose D)
Nos adultos sans, un consumo sostido de máis de 1250 microgramos/día (50,000 Unidades Internacionais ou IU) pode producir toxicidade ao cabo de varios meses. Persoas que presentan certas condicións médicas, como hiperparatiroidismo primario, son moito máis sensibles á vitamina D e desenvolven hipercalcemia en resposta a un incremento na inxestión de vitamina D, e a hipercalcemia materna durante a preñez pode incrementar a sensibilidade fetal aos efectos da vitamina D e orixina unha síndrome caracterizada por retardo mental e deformidades faciais. As mulleres embarazadas ou en período de lactación deberían consultar ao médico antes de tomar suplementos de vitamina D. Para os nenos de ata 12 meses, o límite máximo tolerable (cantidade máxima que pode tolerarse sen causar dano) está establecido en 25 microgramos/día (1.000 IU). Unha cantidade de 1.000 microgramos (40.000 IU) diarias nos bebés produce toxicidade nun mes. O Instituto de Medicina (IOM), que foi comisionado para o efecto polos gobernos dos Estados Unidos e o Canadá, incrementou o límite máximo tolerable a 2.500 IU diarias para as idades entre 1 e 3 anos, a 3.000 IU diarias para as idades entre 4 a 8 anos e a 4.000 IU diarias para as idades entre 9 e 71+ anos (incluídas mulleres preñadas ou en lactación). A sobredose de vitamina D causa hipercalcemia, e os principais síntomas da sobredose de vitamina D son precisamente os da hipercalcemia: anorexia, náusea, e vómitos, e frecuentemente poliúria, polidipsia, debilidade, nerviosismo, prurito, e, finalmente, insuficiencia renal. Poden tamén aparecer proteinuria, formación de cilindros urinarios (depósitos proteicos con forma cilíndrica), azotemia (exceso de produtos nitroxenados no sangue), e calcificación metastática (especialmente nos riles). Os danos nos riles poden ser irreversibles. A toxicidade da vitamina D trátase interrompendo a suplementación con vitamina D e restrinxindo a inxestión de calcio.
Serie 598 de Renfe
Historia
Os 598 realizaron servizos en liñas andaluzas, galegas e estremeñas. En moitas delas víronse desprazados pola serie máis moderna e numerosa 599. Está previsto adaptar estes trens para PMRs, instalando tamén un elevador especial na porta intermedia. Renfe dispón de varios destes automotores en alugueiro.
Pedro I de Serbia
Reinado
O rei Pedro I morreu en Belgrado en 1921, á idade de 77 anos.
Sabiniano, papa
Sabiniano, nado probablemente en Bleda preto de Viterbo, en Italia e finado en Roma no ano 606, foi o papa n.º 65 da Igrexa católica, e probablemente consagrado papa o 13 de setembro de 604.
Pontificado
Durante o seu pontificado, foi un personaxe altamente impopular polas súas economías, malia que o Liber pontificalis indica que distribuíu gran no transcurso dunha fame en Roma.
O Parceiro, Albixoi, Mesía
O Parceiro é un lugar da parroquia de Albixoi no concello coruñés de Mesía na comarca de Ordes. Tiña 1 habitante no ano 2021 segundo datos do IGE, que era unha muller.
Serie 599 de Renfe
Historia
A nova serie recibiu a numeración oficial de serie 599. En orixe as caracteristas requiridas eran moi semellantes ás da última serie que Renfe adquirira a CAF, a serie 598. CAF non presentou para a serie unha nova versión da anterior, senón que fixo do 599 un proxecto completo. Pouco despois da adquisición da serie adquiriuse unha segunda semellante á 599, a 449, composta de automotores eléctricos.
A primeira unidade finalizouse en outubro de 2008, e a serie entrou por primeira vez en servizo comercial no verán de 2009 na liña Salamanca-Madrid. Posteriormente o seu uso foise estendendo a numerosas liñas de Media Distancia.
Sistemas
En cada extremo o tren dispón de enganches Scharfenberg estándar que lle permiten conectarse con outras unidades. Non é posíbel axustarse con unidades das series anteriores 598 e 594, xa que nesas series a altura do axuste non é a estándar en Renfe.
Museo de Pontevedra
Biblioteca
A biblioteca empezou cun lote de 108 libros. En 2007 o seu fondo acadou, con máis de 6.000 títulos de publicacións seriadas, máis de 150.000 rexistros bibliográficos, 500 mapas e planos e seccións de documentación. É unha biblioteca especializada á disposición de investigadores, cunha sala de lectura aberta ao publico unicamente para consultar os fondos, non existindo o préstamo a domicilio. A biblioteca leva a cabo varias misións de interese científico e colabora co Ministerio de Cultura e coa Xunta de Galicia.
Atami
O concello de Atami limita cos concellos de Kannami, de Izunokuni, de Itō (son da prefectura de Shizuoka); e de Yugawara (da prefectura de Kanagawa).
Reiki
Aprender reiki
Se se está pensando en aprender reiki é importante comprobar que o profesor ao que se vaia a acudir alcanzou o grao de Mestría (xa que, noutro caso, podería tratarse dun farsante).
Graos ou niveis
No Camiño de Reiki Tradicional Xaponés atopámonos con 4 fases ou niveis que o estudante ten que pasar para aprender mediante a propia experiencia. É imprescindible recibir todos os ensinos e instrucións que cada nivel require, xunto aos reijus ou sintonizacións correspondentes, máis a práctica continuada para asimilar o aprendido e elevar a vibración. Ademais, o compromiso do reikidoka de dedicar un tempo cada día ao seu adestramento.
Sendo fiel á máis afastada tradición do Reiki Ryoho orixinal de Usui Sensei e tendo en conta as características dos nosos tempos e o desenvolvemento de Reiki no mundo, a Federación Europea de Reiki Profesional actualizou os niveis de aprendizaxe e práctica para definir as diferentes etapas na aprendizaxe de Reiki:
Reiki e ciencia
Os seguidores do reiki afirman que alteracións na enerxía ki inflúen decisivamente na saúde das persoas. Algúns, mesmo, considéranas como única causa da enfermidade, o cal entra en contradición con case todos coñecementos científicos sobre as enfermidades (teoría microbiana, traumatismos, trastornos xenéticos).
El Carche
Historia
Estes poboadores establecéronse nas chairas que forman as cabeceiras das ramblas de Abanilla e da La Raja, e nalgúns casos (Carrascalejo, Los Pinillos) tamén máis ao norte, ata tocar case Yecla, e sempre ao redor da serra de El Carche, que deu nome á comarca. Fundáronse unha vintena de vilas e lugares que nunca lograron unha independencia administrativa dos municipios de Yecla e Jumilla (pedanías de La Arbequilla, La Raja, Torre del Rico, Cañada del Trigo e La Zarza) e de Abanilla (pedanía de Los Gabrieles, Cañada de la Leña e de Casa de la Umbria de la Zarza).
Demografía
A poboación do Carche, que en 1950 era de case 3.000 habitantes, apenas excede actualmente o medio milleiro (697 habitantes segundo INE 2006), por mor da forte emigración provocada sobre todo pola crise da agricultura. Nalgúns núcleos, especialmente nos de poboamento diseminado, xa non vive case ninguén permanentemente. A maioría dos habitantes, aínda que seguen empadroados en núcleos do Carche, viven nas localidades de Yecla e Jumilla ou na vila valenciana de Pinoso (Alacant), desprazándose só para as tarefas agrícolas. Aínda coa cifra de poboación censada, pódese considerar que é un territorio practicamente despoboado (tan só 2,25 hab/km²).
Gregorio I, papa
Traxectoria
Dunha familia patricia romana, chegou a ser prefecto da cidade, pero renunciou á súa carreira política e aos seus bens para facerse monxe. A súa sona fíxoo secretario de Paio II, e máis tarde foi elixido Papa contra a súa vontade. Nese momento, Roma estaba abandonada á súa sorte a mercé das invasións bárbaras e marxinada polo exarcado de Rávena, dependente de Constantinopla.
Pastor
Emprendeu unha extratexia misioneira frutífera, enviando evanxelizadores a lugares afastados como Inglaterra, dando instrucións pioneiras de respecto pola cultura indíxena dos pobos evanxelizados: non derrubar os templos pagáns, adaptar os costumes aceptables, transformar as festas pagas en celebracións con significación cristiá. O monxe Agostiño de Canterbury bautizou ao rei de Kent Aethelberht, casado con Berta unha princesa cristiá merovinxia. Seguidamente fundou un bispado en Canterbury. Pouco despois novos misioneiros establecerían unha autoridade metropolitana en York e en Londres.
Jairzinho
Jair Ventura Filho, ou Jairzinho, nado o 25 de decembro de 1944 en Río de Xaneiro, é un exfutbolista brasileiro, un dos heroes do Mundial de 70, ocasión en que o Brasil conquistou de forma definitiva a Copa Jules Rimet ao proclamarse tricampeón. Peza fundamental desta conquista, gañou o apelido de Furacán da Copa tendo marcado goels en tódolos partidos, feito inédito até entón e que así continúa a día de hoxe.
Metropolitano
O adxectivo metropolitano designa algo relativo a unha metrópole, entendida tanto como a unha cidade de gran tamaño como a unha nación respecto das súas colonias. Pode referirse a;
Julieta Venegas
Traxectoria
Filla de fotógrafos, aos oito anos comezou a estudar piano clásico como pasatempo. Tras amosar grande interese pola música e co soño de se converter en directora de orquestra, continuou os estudos de teoría musical. Practicou piano e violoncello na Escuela de Música del Noroeste de Tixuana e no Southwestern College de San Diego. miniatura|esquerda|250px|Tocando o acordeón en Lugo Combinando os estudos de secundaria coa formación musical, Julieta foi invitada a unirse ao grupo de reggae/ska Chantaje, convertido posteriormente en Tijuana No. Durante a súa participación na banda, en colaboración con Álex Zúñiga, compuxo a canción "Pobre de ti", que se convertería na máis popular da banda.
Sirenas del corazón, de Edward Coward, foi a primeira obra teatral que Julieta Venegas musicalizou. Despois de colaborar con diferentes grupos, Julieta instalouse na Cidade de México. En 1995 foi invitada a compoñer a música da obra teatral Calígula probablemente do autor Francisco Franco.
A participación en festivais internacionais aumentou ao ano seguinte, ao tocar Julieta no Festival Midem Américas (Miami), Generación Ñ (España), Rock Al Parque de Bogotá (Colombia) e Festival El Hatillo (Venezuela).
Galería de imaxes da rapa das bestas no curro de Candaoso
Rapa das bestas no curro de Candaoso, nos montes de Buio, na parroquia de Santo André de Boimente (Viveiro)
Alfoz de Bricia
Alfoz de Bricia é un concello español da provincia de Burgos, na comunidade autónoma de Castela e León. A súa poboación é de 87 habitantes (INE 2012).
Girolamo Fabrizi d'Acquapendente
Labor
thumb|Operationes chirurgicae, 1685.
Éxtase de Santa Tareixa
Interpretación psicanalítica
Xunto con esta interpretación que considera a experiencia de Tareixa, e a escultura que a retrata, en termos do que (para usar unha expresión de Georges Bataille) se pode chamar "erotismo sagrado", debemos, no entanto, observar que o afondamento da biografía do artista napolitano axuda a aclarar a súa relixiosidade; unha relixiosidade que naquela época da súa vida (cando tiña uns cincuenta anos) foi reforzada pola práctica dos exercicios espirituais de Ignacio de Loyola, realizados baixo a dirección dos xesuítas, aos que asistiu.
A extraordinaria calidade estética e o intenso dramatismo do grupo de mármore deben, xa que logo, estar ligados á investigación espiritual persoal de Bernini, ao seu compromiso de descubrir por si mesmo e despois mostrar a toda a comunidade dos fieis, o sentido dese amor expresado cara ao Redentor, que se exemplifica na vida dos santos.
Saudosismo
Características
O Saudosismo foi definido por Pascoaes como celebración da saudade, na cal vía "o próprio sangue espiritual da Raça; o seu estigma divino, o seu perfil eterno". Se a saudade é un fenómeno eminentemente portugués, expresaría a alma lusitana. Nunha vaga definición, Pascoaes afirma: "Eu chamei Saudosismo ao culto da alma pátria representada pela Saudade erigida en Pessoa divina e orientadora da nossa actividade literária, artística, religiosa, filosófica e mesmo social".
Rogelio Gómez Fernández
Como futbolista
No verán de 2001 fichou pola SD Negreira, que acababa de ascender á Terceira División. Xogou dúas tempadas co club da Barcala, retirándose do fútbol ao remate da segunda delas, no verán de 2003, e converténdose ao mesmo tempo no novo adestrador do equipo.
Como adestrador
Tras un breve paso polo CD Lalín, tamén en Terceira, adestrou durante cinco tempadas ao Santa Comba FC, ata que este se fusionou en 2012, co Xallas para dar lugar ao Xallas de Santa Comba Club de Fútbol. Fichou entón polo CD Boiro, co que logrou o ascenso a Terceira e onde permaneceu ata a súa destitución en setembro de 2014.
Anacondas: A cacería da orquídea sanguenta
Sinopse
Unha expedición científica únese a un grupo dunha poderosa compañía farmacéutica na busca dunha rara orquídea negra que florece na xungla da illa de Borneo. O interese por esa flor débese a que contén unha poderosa substancia que alberga os segredos da eterna xuventude, incluso da inmortalidade. Pero axiña descobren que a orquídea úsana unhas serpes xigantes para aumentar o seu tamaño e a súa vitalidade.
Bonifacio IV, papa
Bonifacio IV (Abruzos, Italia, ? - Roma, 615), foi elixido papa o 25 de agosto do ano 608, logo de que a sede pontificia estivese nove neses vacante.
Castelo do Carbedo
Non se sabe certa a súa data de construción pero xa aparece citado en 1550 polo Licenciado Molina, que o chama "Fortaleza de Courel". Pertenceu a Nuno Peláez, que máis tarde o deixou aos Cabaleiros da Orde de Santiago.
Escavacións
esquerda|miniatura As últimas exploracións arqueolóxicas feitas no castelo datan de 1977 e 1979. O traballo foi realizado por un equipo coordinado por José María Luzón Nogué e Francisco Javier Sánchez-Palencia. Os resultados publicáronse en 1980 nun libro titulado El Caurel e editado polo Ministerio de Cultura, dentro da colección:Excavaciones arqueológicas en España.
Elena Maseras
Recoñecementos
O Observatorio de la Igualdad de la Universidad Rovira y Virgili outorga o premio M. Elena Maseras co obxectivo de "promover la incorporación de la perspectiva y los estudios de género en la docencia y en la investigación, y así eliminar discriminaciones y desigualdades entre los hombres y las mujeres en todos los estamentos y funciones de la comunidad universitaria".
Tortilla francesa
Variantes
250px|miniatura|dereita|Un prato de tortilla.
Reserva india
Reservas nos Estados Unidos
Debido a que as tribos teñen certa soberanía, as leis varían dunhas terras a outras. Esas leis poden permitir o xogo legal en casinos para atraer turistas. O consello tribal, e non o goberno federal, é o que ten xeralmente a xurisdición nas reservas. Moitas reservas establecéronse polo goberno federal, mais unhas poucas, principalmente no leste, teñen a súa orixe no recoñecemento do estado.
A BIA dividiu a administración das 326 reservas en 12 oficinas rexionais (Alasca, Oriental, Leste de Oklahoma, Grandes Chairas, Medio Oeste, Navajo, Noroeste, Pacífico, Montañas Rochosas, Chairas do Sur, Suroeste e Occidental) que se subdividen en 83 axencias ou zonas. Estas funcionan como intermediarios entre o nativo americano e a BIA, aínda que a miúdo carecen de cooperación e de cartos. Cada reserva correspóndese, normalmente, cunha tribo grande, aínda que as tribos pequenas adoitan se agruparen nunha reserva máis ou menos grande, como a Axencia Everett para os Puget Sound Salish. As axencia encárganse de distribuíren racións, nomear interlocutores, da policía indíxena, fomentar proxectos...; é dicir de tódolos servizos agás os médicos.
Copa
Historia
A situación cambiou coa aparición da técnica consistente en soprar o vidro, que fixo máis accesible posuír copas de vidro, aínda que seguían sendo caras ademais de fráxiles. Co paso do tempo as técnicas evolucionaron e o prezo do vidro, e xa que logo das copas, baixou.
Latis
Deus Latis
A dedicación a Deus Latis, foi atopada nunha pedra altar no Forte Romano de Aballava, Burgh-by-Sands (tamén en Cumbria):
Vaso
Formas, tamaños e materiais
Aqueles con asa ou orella adoitan denominarse cuncas ou canecas, e aqueles con pé adoitan denominarse copas. Os límites entre un vaso e outro tipo de recipientes similares pode ser difuso. Algúns vasos pequenos poden denominarse copas aínda que non posúan pé. Outros tipos de vasos son os específicos para tomar sidra. Estes vasos son máis anchos e altos que os normais. Úsanse tamén para escanciar a sidra (bebida típica de Asturias).
Amarante, Portugal
Xeografía
esquerda|miniatura|300px|Vista de Amarante e o río Támega.
Freguesías
300px|miniatura|Freguesías do concello de Amarante logo da reorganización administrativa de 2013.
Chaves, Portugal
Chaves é unha cidade portuguesa do Distrito de Vila Real, Rexión Norte e subrexión do Alto Tras-os-Montes, cunha poboación de cerca de 19.300 habitantes. É sede dun municipio con 590,42 km² de área e 44.186 habitantes (2006), subdividido en 51 freguesías.
Xeografía
O municipio limita ao norte con Galiza, ao sueste con Valpaços, ao suroeste con Vila Pouca de Aguiar, ao leste con Vinhais e ao oeste polos termos municipais de Boticas e Montalegre. A cidade dista 12 km da fronteira con Galiza, e 22 km de Verín. Da capital do distrito, Vila Real, sepárana 60 km pola Autoestrada Nacional 02.
The Black Crowes
Tras un tempo de separación entre 2002 e 2005, a banda lanzou Warpaint, o cal chegou ao número 5 da lista Billboard. Tras o lanzamento dun dobre álbum, Croweology en agosto de 2010, a banda comezou unha xira polo seu 20º aniversario, á que lle seguirá outro tempo de separación indefinido.
Pan (lúa)
Tamén Pan, na mitoloxía grega, era o deus dos bosques, os campos e a fertilidade, fillo de Hermes, mensaxeiro dos deuses, e dunha ninfa.
Couto, Mabegondo, Abegondo
Couto é un lugar da parroquia de Mabegondo no concello coruñés de Abegondo na comarca da Coruña. Tiña 17 habitantes no ano 2016 segundo datos do Instituto Nacional de Estadística, dos cales 11 eran homes e 6 mulleres.
Bonifacio III, papa
Traxectoria
Outra acción notable do seu pontificado resultou da súa corte de relacións co emperador Focas. Buscou e obtivo un decreto de Focas que restaurou "a Visión de que o Bendito Pedro o Apóstolo debe ser a cabeza de tódalas Igrexas". Isto asegurou que o título de "Bispo Universal" pertencese exclusivamente ó bispo de Roma, e terminou co intento do Patriarca Ciríaco de Constantinopla de establecerse con dito título. Aínda que algunhas fontes citan como evidencia que Bonifacio fundou a Igrexa Católica, este decreto simplemente afirmou unha visión proposta desde xa tempo atrás por Xustiniano I, que dera recoñecemento legal á primacía do pontificado romano.
Bonifacio V, papa
Bonifacio V, nado en Nápoles e finado en Roma en 625, foi escollido Papa o 8 de novembro de 618, pero non foi consagrado ata o 23 de decembro do ano 619, pasados once meses da morte do anterior Papa, Adeodato I, cando o emperador Heraclio o recoñeceu.
O Curro, Mabegondo, Abegondo
O Curro é un lugar da parroquia de Mabegondo no concello coruñés de Abegondo na comarca da Coruña.
Vicente Vázquez Queipo
Política
Instálase en Madrid, onde tiña familia (José María Queipo de Llano Ruiz de Saravia, VII conde de Toreno, era seu tío). Á morte de Fernando VII, ingresou no Partido Liberal Moderado. O pronunciamento de 1836 fórzao a marchar a París. No ano 1839 vai destinado a Cuba como Fiscal de Facenda, onde fica ata o ano 1846 no que volta a Madrid. Deputado en Cortes, adícase á política os vinte anos seguintes, no campo monárquico lealista, ocupando cargos como a Dirección xeral do Ministerio do Ultramar, ou Subsecretario da Gobernación. En 1847, durante a Década Moderada, o Goberno encárgalle estudar a reforma métrica e monetaria, entrando dous anos despois na comisión que levou a cabo a reforma. En 1851 foi nomeado senador vitalicio. En 1853 publica as famosas Tablas de logaritmos vulgares, que en opinión dalgúns foi a obra máis vendida escrita por autor galego.
Retirada
Morreu o 11 de marzo do ano 1893 en Madrid.
Foi pai de Antonio Vázquez Queipo Coste.
A Igrexa, Albixoi, Mesía
A Igrexa é un lugar da parroquia de Albixoi no concello coruñés de Mesía na comarca de Ordes. Tiña 9 habitantes no ano 2021 segundo datos do IGE dos cales 3 eran homes e 6 eran mulleres.
Manuel García Filgueira
Traxectoria
Durante a Guerra civil estivo agochado no monte con Rogelio González Suárez, aínda así en agosto de 1940 foi condenado polo Tribunal de Responsabilidades Políticas a 10 anos de desterro a 150 quilómetros de Pontevedra, 10 anos de inhabilitación absoluta e multa de 250 pesetas. O 19 de xullo de 1949 presentouse ás autoridades. Foi xulgado o 29 de outubro de 1949 acusado de auxilio á rebelión e sentenciado a 12 anos de reclusión menor. En novembro reducíronlle a pena a 2 anos de prisión menor e finalmente foi indultado. Non tivo moita actividade política posteriormente e sufriu un estraño atropelo do que quedou coxo.
DuckTales 2
DuckTales 2 (ダックテイルズ2) é un videoxogo de plataformas desenvolvido e publicado por Capcom e baseado na serie de animación de Disney DuckTales. É a secuela do videoxogo de 1989 DuckTales.
Xemerás, Albixoi, Mesía
Xemerás é un lugar da parroquia de Albixoi no concello coruñés de Mesía na comarca de Ordes. Tiña 7 habitantes no ano 2021 segundo datos do IGE dos cales 4 eran homes e 3 eran mulleres.
Célula procariota
Parede celular
A maioría das células procariotas están rodeadas por unha parede celular de peptidoglicano con diversas características, situada por riba da membrana (ver envoltura bacteriana). Porén, esta non é unha característica universal, xa que non teñen parede bacterias como os micoplasmas nin arqueas como as do grupo de Thermoplasma. Tampouco son sempre de peptidoglicano, xa que nas arqueas, segundo as especies, podemos atopar paredes de pseudopeptidoglicano, polisacáridos (Methanosarcina) e proteínas ou glicoproteicas (capa S), pero non de peptidoglicano. As formas L bacterianas son cepas de bacterias que carecen de parede celular e derivan de bacterias que normalmente teñen dita parede.
Nucleoide, cromosoma e plásmidos
Os procariotas teñen un cromosoma grande circular e superenrolado e xeralmente varias moléculas pequenas de ADN circular chamadas plásmidos. O cromosoma procariótico case sempre é circular e único. Hai excepcións de bacterias con cromosomas liñais e con máis dun. O cromosoma contén fundamentalmente ADN pero tamén unhas proteínas estruturais, distintas ás histonas eucariotas, e algún ARN entranscrición e proteínas reguladoras. Un cromosoma bacteriano de tamaño medio, como o de Escherichia coli ten uns 4,6 millóns de pares de bases, pero algúns teñen pouco máis de medio millón, como algúns Mycoplasma.
Bispo metropolitano
Nas diferentes igrexas
O caso é inverso para as igrexas ortodoxas, onde os metropolitanos clasifícanse por riba dos arcebispos e o título pode ser usado tanto para sedes do Primado como para calquera cidade importante. En ningún caso teñen os metropolitanos autoridade especial sobre os bispos rexentes nas súas propias provincias.
Célula procariota
Ribosomas
As células procariotas posúen numerosos ribosomas, que constan de subunidade maior e menor, onde se realiza a síntese de proteínas. Son ribosomas de 70 S, con subunidades de 30S e 50S. A subunidade menor contén unha molécula de ARNr 16S (moi importante en estudos filoxenéticos) e unhas 21 proteínas, e a subunidade maior ten unha molécula de ARNr 23S e outra de 5S, xunto cunhas 34 proteínas. Por tanto, son máis pequenos que os ribosomas eucarióticos citoplasmáticos (de 80 S) e máis parecidos aos ribosomas mitocondriais e cloroplásticos. A síntese proteica en Bacteria empeza sempre pola formilmetionina (o grupo formilo elimínase despois), e en Archaea empeza pola metionina (igual que en eucariotas). Moitos antibióticos inhiben o funcionamento dos ribosomas procarióticos, entre os que están a estreptomicina, puromicina, cloranfenicol ou tetraciclina.
Vesículas de gas
Son vesículas fusiformes cheas de gas que lle dan flotabilidade á profundidade axeitada a bacterias acuáticas como as cianobacterias, e bacterias verdes de púrpuras fotótrofas e noutras non fotótrofas e nalgunhas arqueas. Teñen unha membrana proteica duns 2 nm impermeable á auga e solutos, pero permeables aos gases, dos cales están cheas de gas.
Diocese de Przemyśl
A diocese de Przemyśl é o nome que teñen recibido algunhas divisións eclesiásticas ao longo da historia.
Medicina paliativa
Os coidados paliativos inclúen non só os tratamentos médicos e farmacolóxicos que se dan ós pacientes terminais, senón que tamén todas as atencións do equipo interdisciplinario: psicolóxicas, de enfermaría, sociais, de terapia ocupacional e pastorais. Os coidados paliativos non adiantan nin atrasan a morte, senón que constitúen un verdadeiro sistema de apoio e soporte integral para o paciente e a súa familia.
Viseu, Portugal
É sede dun municipio con 507,20 km² de área e 96.810 habitantes (2004), subdividido en 34 freguesías. O municipio está limitado ao norte polo concello de Castro Daire, ao nordeste por Vila Nova de Paiva, ao leste por Sátão e Penalva do Castelo, a Sueste por Mangualde e Nelas, ao Sur por Carregal do Sal, ao Suroeste por Tondela, ao Oeste por Vouzela e ao Noroeste por São Pedro do Sul.
Era sede da antiga provincia da Beira Alta e é cabeza da diocese de homónima de Viseu.
A Ferrería, Mabegondo, Abegondo
A Ferrería é un lugar da parroquia de Mabegondo no concello coruñés de Abegondo na comarca da Coruña. Tiña 58 habitantes no ano 2016 segundo datos do Instituto Nacional de Estadística, dos cales 25 eran homes e 33 mulleres.
Fondo (gastronomía)
thumb|Fondo elaborado con verduras. Na cociña chámaselle fondo a un caldo concentrado que se elabora como primeiro paso dunha preparación. Pode considerarse unha salsa básica. Na preparación úsanse ósos (ou espiñas no caso de que se trate de pescados) que se someten a unha lenta cocción, xeralmente aromatizada a base de verduras e especias e herbas aromáticas.
Existen diversos tipos de fondos en función do proceso culinario: fondos brancos, escuros, fumet, e glacés.
Clasificación climática de Köppen
Grupo C: Climas mornos
A media do mes máis frío é inferior a 18 °C, pero supera os -3 °C. Presentan catro estacións definidas por contrastes térmicos. A diferenza na amplitude térmica anual e o réxime e estacionalidade das precipitacións marcan a variabilidade dos climas tépedos. A orixe destas variacións cómpre procurala na circulación xeral atmosférica, a latitude, a distribución de terras e mares e as correntes mariñas. Así, distínguense tres subgrupos:
Xuízos de Núremberg
Os xuízos
A lista dos xuízos é a seguinte:
Clasificación climática de Köppen
Clima Csa: Clima morno con verán seco, subtropical con verán seco ou mediterráneo
A cidade de Valencia ou a estadounidense dos Ánxeles teñen este clima.
Clima Cwa: Clima morno con inverno seco e verán caloroso
É unha degradación do clima Cfa que se produce por mor da continentalización. Ao se afastar do mar, a menor cantidade de precipitacións que se produce en inverno acaba por provocar unha estación seca. Tamén pode ser produto da transición deste clima ao clima Aw. Localízase no interior da China, Arxentina e Suráfrica, así como nas costas meridionais chinesas. Por exemplo, en Hong Kong ou en Córdoba, Arxentina.
Climas G e H: Climas de montaña
Considérase clima G, de montaña, a partir dos 1.500 metros de altitude. O clima H é o clima de alta montaña, a partir dos 3.000 msnm. Ora ben, dependendo de onde se localicen precisarase máis ou menos altura para que se acaden as características propias destes climas. Ademais da altura, tamén a configuración do relevo posúe importancia. Así, a exposición das ladeiras á insolación modifica as temperaturas entre o solleiro e o avesedo e a orientación leste-oeste dos vales fainos máis soleados que os orientados no eixo norte-sur. Non obstante, estes efectos, importantes en latitudes medias, case son imperceptibles en latitudes tropicais, dada a grande perprendicularidade dos raios solares. Tamén a exposición aos ventos dominantes da zona teñen unha grande influencia nas precipitacións, sendo máis húmidas as ladeiras a barlovento que as de sotavento. En xeral, as precipitacións son máis abondosas nas montañas que nas chairas que as arrodean, sendo tamén máis regulares.
Equator-S
Características
Equator-S formaba parte da iniciativa ISTP (International Solar-Terrestrial Physics), dirixida a estudar a interacción entre a Terra e o Sol. Foi deseñado e construído polo Instituto Max Planck.
Nike, Inc.
Orixe e historia
Segundo Otis Davis, un atleta que Bowerman adestrou na Universidade de Oregon, que máis tarde pasou a gañar dúas medallas de ouro nos Xogos Olímpicos de 1960 Bowerman fixo o primeiro par de tenis Nike para el, o que contradí a afirmación que foron feitos por Phil Knight. Di Davis. "Dixo a Tom Brokaw que era o primeiro. Non me importa o que din os multimillonarios.
Friedrich Leßner
Legado
O seu arquivo persoal consérvase en Moscova.Hai unha copia en microfilm no Archiv der sozialen Demokratie en Bonn. O inventario cobre o período desde 1853, que inclúe, entre outros materiais, a correspondencia con Johann Philipp Becker, Friedrich Engels e Julius Motteler. Tamén hai diarios, notas e borradores de artigos e discursos.
Dono, papa
Dono, en latín Donus ou Domnus, foi papa entre o 2 de novembro de 676 e o 11 de abril de 678, día este do seu pasamento. Era fillo dun romano de nome Mauricio. Non se sabe moito a respecto deste papa.
Nicéforo Brienio, o Mozo
Nicéforo Brienio (Nicephorus Bryennius) foi o marido de Anna Comnena. Naceu en Orestias en Macedonia na metade do século XI (1062) e era fillo ou sobriño dun famoso xeneral bizantino tamén chamado Nicéforo Brienio.
OS X
Versións
A letra X correspóndese co número romano 10 e continúa coa numeración dos sistemas operativos previos de Mac OS Classic, como Mac OS 8 e Mac OS 9. A pesar de que oficialmente lese como dez algunha xente le como a letra X. Unha das razóns para esta interpretación é que tradicionalmente os sistemas operativos baseados en Unix noméanse coa X ao final (exemplos: AIX, IRIX, Linux, Minix, Ultrix, Xenix, HP-UX).
OS X v10.0 (Cheetah)
Apple lanzou Mac OS X v10.0 (Cheetah) o 24 de marzo de 2001, sendo eloxiado pola súa estabilidade e características aínda estando nunha fase tan temperá do seu desenvolvemento. A pesar disto, tamén se lle criticou por ser demasiado lento, sendo considerado por moitos (incluíndo a Steve Jobs) como simplemente unha moi boa versión beta.
OS X v10.5 (Leopard)
Core Animation: Así como Core Video, Core Image e Core Audio simplificaban que calquera desenvolvedor sacase o máximo proveito a funcións de vídeo, 2D e son, respectivamente, agora Core Animation fai o mesmo con animacións; o que significa que xunto con Leopard chegará unha xeración de aplicacións cheas de efectos 3D. Agora os efectos 3D na interface non son de uso exclusivo do sistema operativo ou de quen saiban usar OpenGL. Segundo Apple, estes noOS efectos incluídos correrán sobre calquera Mac vendido nos últimos 2 anos.
La Vecilla
La Vecilla é un concello español da provincia de León. A súa poboación é de 426 habitantes (INE 2011).
Election (filme de 1999)
Election é un filme estadounidense dirixido por Alexander Payne que foi estreado en 1999. É unha adaptación da novela homónima de Tom Perrotta. O argumento desenvólvese arredor dunha elección de instituto entre tres candidatos.
Ganade, Xinzo de Limia
San Bartolomeu de Ganade é unha parroquia do concello de Xinzo de Limia, na comarca da Limia, provincia de Ourense. No ano 2022 tiña 280 habitantes, dos cales 141 eran homes e 139 mulleres.
Like a Love?
Información
"Like a Love?", tanto a canción como o vídeo musical gravado na cidade de Okinawa, foron descritos pola mesma Ami como a continuación de "Alright!", o single de verán lanzado anteriormente e que obtivo un éxito moderado. A súa páxina oficial incluso menciona a "Alright!" como a canción que relata a excitación de comezar unha nova aventura amorosa, e "Like a Love?" como algo máis ala da superficialidade, cando as cousas pasan a un maior grao. A canción que acompaña o single, "Squall ni Nurete", trata de aproximarse aínda máis ao pop/rock.
La Serena
La Serena é unha cidade, un municipio, unha comuna chilena e a capital da IV rexión de Coquimbo. La Serena é unha das cidades que ten vistas ao mar da costa co Océano Pacífico. A súa fundación foi o 26 de agosto de 1549, tornándose unha das cidades máis antigas do país. No 2012, a comuna tiña unha poboación de aproximadamente 250.000 habitantes. A comuna, xunto con Coquimbo, forma a conurbación do Gran La Serena.
Distrito de Viseu
O Distrito de Viseu é un distrito portugués pertencente, na súa maior parte, á provincia tradicional da Beira Alta, mais incluíndo tamén concellos pertencentes ao Douro Litoral e a Tras-os-Montes e Alto Douro. Limita a norte co Distrito do Porto, o Distrito de Vila Real e o Distrito de Braganza, ao leste co Distrito da Guarda, ao sur co Distrito de Coímbra e ao oeste co Distrito de Aveiro. A sede do distrito é a cidade co mesmo nome.
Construcciones y Auxiliar de Ferrocarriles
Historia
As súas orixes remóntanse a 1895, cando Gustavo Carde e Nicolás Escoriaza fundaron a empresa de carpintaría mecánica e fabricación de material automóbil Carde e Escoriaza. Esta sociedade forneceu, entre 1895 e 1918, tranvías a cidades como Donostia, Bilbao, Cádiz, Madrid ou Barcelona entre outras. Asemade, produciu coches para o Metro de Madrid e diversos automotores e coches remolcados. En 1920 mudou o nome a Material Móvil y Construcciones, e en 1954 a Compañía Auxiliar de Ferrocarriles adquiriu o control da sociedade fundada por Carde e Escoriaza.
Motilina
Descubrimento
Foi descuberta por by J.C. Brown cando introduciu unha solución alcalina no duodeno de cans, o cal lles causou fortes contraccións gástricas. Brown et al. supuxeron que o álcali podía actuar quer liberando estímulos que activaban a actividade motora gástrica, quer impedindo a secreción de hormonas inhibidoras. Illaron un polipéptido como subproduto da purificación da secretina en carboximetil celulosa, e denominaron a dito polipéptido “motilina”.
C. J. McCollum
Christian James "C. J." McCollum, nado o 19 de setembro de 1991 en Canton, Ohio, é un xogador de baloncesto profesional estadounidense que xoga nos New Orleans Pelicans da National Basketball Association (NBA).
Laos
Xeografía
Idiomas: Lao. francés (non oficial).
Breve encontro
Breve encontro (en Brief Encounter) é un filme británico de 1945 dirixido por David Lean. Está protagonizado por Celia Johnson e Trevor Howard. O guión é do propio Lean, Ronald Neame e Noël Coward, e baséase na obra teatral de Coward de 1936 Still Life.
Mar de Noruega
O mar de Noruega (noruegués: Norskehavet) é un mar mar marxinal no océano Ártico, ao noroeste de Noruega entre o Mar do Norte e o Mar de Groenlandia, ao lado do Mar de Barents ao nordés. No suroeste, está separada do Océano Atlántico por unha crista submarina que circula entre Islandia e as Illas Feroe. Ao norte, a crista de Jan Mayen sepárao do mar de Groenlandia.
Castelo de Andrade
Historia
No século XIX foi obxecto dunha profunda restauración levada a cabo polo arquitecto Tenreiro a instancia do duque de Alba.
Silvia Abascal
Traxectoria
Tivo vocación artística desde nena, e aínda que na súa familia ninguén se dedicaba a este mundo, a súa irmá Natalia Abascal, tamén traballou como actriz, compartindo cartel ambas as dúas no filme. A súa primeira oportunidade chegaría da man de Chicho Ibáñez Serrador en 1992, cando foi escollida para ser unha das azafatas do inesquecible concurso Un, dos, tres... responda otra vez, presentado nesa etapa por Jordi Estadella.
Johann Conrad Gessner
Traxectoria
Entre os seus contemporáneos foi recoñecido especialmente como botánico, aínda que os seus manuscritos sobre esta materia non foron publicados até bastante despois da súa morte (en Núremberg, 1751 - 1771, 2 vols. folio), publicando el mesmo unicamente Enchiridion historiae plantarum (iszli) e o Catalogus plantarum (1542) en catro idiomas.
En 1545 publicou o seu destacable Bibliotheca universalis (ed. por J Simler, 1574), supostamente un catálogo en latín, grego e hebreo) de todos os escritores que viviran até a data cos títulos das súas obras. Unha segunda parte Pandectarium sive partitionum universalium Conradi Gesneri Ligurini libri XXI, apareceu en 1548; da que unicamente rematara 19 libros. Este adoita ser considerado pola crítica como o «primeiro sistema de clasificación bibliográfica». O último, unha enciclopedia sobre teoloxía, foi publicado en 1549, pero o penúltimo, destinado a incluír os seus traballos de medicamentos, nunca foi terminado.
Honras
Gessner estaba representado nos billetes de 50 Francos suízos emitidos entre 1978 e 1994.
Rock Lee
Rock Lee (ロック・リー) é un dos personaxes da serie de manga e anime Naruto. É un genin de Konoha que accede ó exame de Chūnin con Neji Hyūga e Tenten, todos eles discípulos de Maito Gai.
Shabazz Muhammad
Traxectoria profesional
O 15 de setembro de 2017, asinou un novo contrato cos Timberwolves. O 1 de marzo de 2018 foi cortado polos Timberwolves.
Cama elástica
Entre os riscos que implican as camas elásticas atópanse os golpes e as caídas exteriores. Para evitalos, ao seu redor colócase unha malla protectora e tanto os resortes como a estrutura protéxense con colchóns de gomaescuma.
Florence Bascom
Infancia e educación
Naceu en Williamstown, Massachusetts o 14 d xullo de 1862. O seu pai era John Bascom, profesor do Williams College e posterior presidente da Universidade de Wisconsin-Madison. A súa nai, Emma Curtiss Bascom, foi unha activista dos dereitos da muller implicada no movemento sufraxista. Os seus pais eran firmes defensores dos dereitos da muller e animaban as mulleres a cursar unha educación superior.
Traballo
En 1928 Bascom retirouse da súa longa e influente carreira docente. Aínda estando retirada, continuou traballando para o USGS ata 1936.
Alen Bokšić
Club
Ao ano seguinte vai para o Olympique Marsella, onde triunfa de pleno, gañando o título de liga, a Liga de campións e remata coma máximo anotador da liga francesa con 23 tantos. En 1993 fica no segundo posto nas votacións para o Balón de Ouro, tralo gañador dese ano, Roberto Baggio.
FtsZ
Función
Durante a división celular, a FtsZ é a primeira proteína que se despraza ao sitio de división, e é esencial para recrutar outras proteínas que producen a nova parede celular entre as células en división. O papel da FtsZ na división celular é análogo ao da actina na división da célula eucariótica, pero, a diferenza do anel de actina-miosina dos eucariotas, a FtsZ non ten proteínas motoras asociadas con ela. A orixe da forza citocinética non está aclarado, pero crese que a síntese localizada da nova parede celular produce polo menos parte desa forza. En liposomas Osawa (2009) demostrou que a FtsZ ten a capacidade de exercer unha forza contráctil sen que estea presente ningunha outra proteína.
O anel contráctil
A FtsZ ten a capacidade de unirse á GTP e tamén presenta un dominio GTPase co que pode hidrolizar o GTP a GDP e fosfato. In vivo, a FtsZ forma filamentos cunha disposición repetida de subunidades, todas colocadas cabeza con cola. Estes filamentos forman un anel arredor do punto medio lonxitudinal ou septo da célula. Este anel denomínase anel Z.
Comunicación de estreses
A polimerización da FtsZ está tamén ligada a estresantes como os danos no ADN. Os danos no ADN inducen a produción de varias proteínas, unha das cales é SulA. A proteína SulA impide a polimerización e a actividade GTPase da FtsZ. A SulA realiza esta tarefa ao unirse a sitios de autorrecoñecemento da FtsZ. Ao secuestrar a FtsZ, a célula pode ligar directamente os danos no ADN coa inhibición da división celular.
Revisión oftalmolóxica
Unha revisión oftalmolóxica é unha serie das probas levadas a cabo por un oftalmólogo (doutor médico), optometrista, ou ortopedista, que avalía a visión e a habilidade para enfocar e discernir obxectos, así como outras probas e exames que implican ós ollos. Os profesionais do coidado da saúde a miúdo recomendan que todas as persoas fagan unha revisión periódica e minuciosa como parte do coidado primario rutineiro, especialmente polo feito de que moitas doenzas de ollo son asimtomáticas.
Joaquín Baeza Nieto
Traxectoria
Foi vivir a Pontevedra tras casar con Isabel Saravia Pardo, filla de Fernando Sarabia, e foi pai de Fernando Baeza Saravia. Mercou a granxa de Monte Porreiro logo da desamortización. Quixo facer unha devesa real para destinar a madeira a buques da Armada, pero atopouse coa oposición veciñal. En 1867 subhastou a rifa.
Foi elixido deputado por Pontevedra en 1854 e volveu ser elixido polo mesmo distrito en 1869. Foi nomeado director da Gaceta e administrador da Imprenta Nacional en 1870. Foi elixido senador pola provincia de Pontevedra en 1872. Foi gobernador civil de Salamanca, Xaén (1881) e Alacant (1883).
Casou en segundas nupcias con Gracia Martínez Clavero.
Zipper Down
Zipper Down é o cuarto álbum da banda estadounidense de hard rock Eagles of Death Metal, publicado o 2 de outubro de 2015 a través do selo Downtown Recordings. O seu primeiro sinxelo, "Complexity", estivo dispoñible en streaming a través da páxina de Pitchfork Media en xuño de 2015.
Junichiro Koizumi
miniatura|dereita|Jun'ichirō Koizumi con Donald H. Rumsfeld, [[Toquio 14 de novembro de 2004.]] Jun'ichirō Koizumi (小泉 純一郎, nado o 8 de xaneiro de 1942 en Yokosuka na prefectura de Kanagawa). Foi primeiro ministro do Xapón dende o 26 de abril de 2001 até o 26 de setembro de 2006. Pertence ao Partido Liberal Democrático.
Volinia
Volinia (en ucraíno: Волинь, Volyn; en polaco: Wołyń; en ruso: Волынь, Volyn’; tamén chamada nalgúns textos Volynia ou Volhynia e, en certos momentos da historia, Lodomeria) é unha rexión histórica do oeste de Ucraína localizada entre os ríos Prípiat e Bug Occidental, ao sur de Polesia, até o norte da rexión centroeuropea de Galicia e de Podolia.
Historia
En 1916, durante a primeira guerra mundial, Volinia (xunto coas rexións circundantes) foi invadida polo Segundo Reich. Tras a revolución rusa de 1917 e a conclusión formal da primeira guerra mundial, o territorio de Volinia foi un dos campos de batalla entre diferentes forzas: os comunistas do Exército vermello, os anticomunistas "brancos", os nacionalistas ucraínos, os nacionalistas polacos...
Mosteiro
Os mosteiros de Occidente
miniatura|esquerda|300px|Claustro do [[Mosteiro de San Xulián de Samos]]
Arquidiocese católica latina de Przemyśl
Arcebispos de Przemyśl
En 1992 a sé foi elevada a arquidiocese. Dende entón, os arcebispos de Przemyśl teñen sido os seguintes:
Octógono
O ángulo interno de cada vértice dun octógono regular mide 135º e a suma de tódolos seus ángulos interiores é 1080º. A área "A" dun octógono regular de lonxitude de lado "a" vén dada por:
22ª edición dos Óscar
Premios
miniatura|150px|[[Broderick Crawford, mellor actor]] miniatura|150px|[[Olivia de Havilland, mellor actriz]] miniatura|150px|[[Dean Jagger, mellor actor secundario]] miniatura|150px|[[Mercedes McCambridge, mellor actriz secundaria]] miniatura|150px|[[Aaron Copland, mellor banda sonora (drama ou comedia)]] miniatura|150px|[[Lennie Hayton, mellor banda sonora (musical)]] miniatura|150px|[[Cedric Gibbons, mellor dirección artística en cor]] miniatura|150px|[[William Travilla|Travilla, mellor deseño de vestiario en cor]] Os gañadores aparecen en primeiro lugar e en grosas.
Giannis Antetokounmpo
Traxectoria
O 28 de abril de 2013, anunciouse que Antetokounmpo íase presentar ó Draft da NBA de 2013. Foi elixido na 15ª posición polos Milwaukee Bucks. O 30 de xullo de 2013, asinou un contrato de rookie cos Bucks. O 22 de maio de 2014, foi elixido no segundo equipo All-Rookie da NBA.